O‘ZBEKISTON RESPUBLIKASI BILAN QOZOG‘ISTON RESPUBLIKASI O‘RTASIDA IKKI TOMONLAMA HAMKORLIK BO‘YIChA HUKUMATLARARO QO‘ShMA KOMISSIYANING O‘ZBEKISTONGA OID QISMINI TUZISh TO‘G‘RISIDA

O‘zbekiston Respublikasi Prezidenti va Qozog‘iston Respublikasi Prezidenti tomonidan 1997-yil 2-iyunda imzolangan O‘zbekiston Respublikasi bilan Qozog‘iston Respublikasi o‘rtasida ikki tomonlama hamkorlik bo‘yicha hukumatlararo qo‘shma komissiya tuzish to‘g‘risidagi Protokolga muvofiq hamda an’anaviy do‘stona aloqalarni yanada rivojlantirish va chuqurlashtirish va ikki davlat o‘rtasidagi xalqaro shartnomalar va bitimlarni amalga oshirish maqsadida Vazirlar Mahkamasi qaror qiladi:
 1. O‘zbekiston Respublikasi bilan Qozog‘iston Respublikasi o‘rtasida ikki tomonlama hamkorlik bo‘yicha hukumatlararo qo‘shma komissiyaning O‘zbekistonga oid qismi ilovaga* muvofiq tuzilsin.
 2. Belgilansinki, O‘zbekiston Respublikasi bilan Qozog‘iston Respublikasi o‘rtasida ikki tomonlama hamkorlik bo‘yicha hukumatlararo qo‘shma komissiyaning O‘zbekistonga oid qismi a’zolari boshqa ishga o‘tganlari taqdirda ularning lavozimlariga yangidan tayinlangan shaxslar uning tarkibiga kiradi.
 3. O‘zbekiston Respublikasi Vazirlar Mahkamasining “Ko‘p tomonlama hamkorlikni kengaytirish masalalari bo‘yicha O‘zbekiston —Qozog‘iston qo‘shma komissiyasining O‘zbekistonga oid qismini tuzish to‘g‘risida” 1997-yil 18-fevraldagi 83-son qarori o‘z kuchini yo‘qotgan deb hisoblansin.